কুম্ভ থেকে বাড়ি ফেরার পথে দুর্ঘটনায় মৃত্যু ৫ পুণ্যার্থীর

লখনউ: কুম্ভমেলা (Kumbhmela) থেকে আর বাড়ি ফেরা হল না পুণ্যার্থীদের (Devotees)। দুর্ঘটনায় (Accidente) পড়ে গাড়িটি। পাঁচ পুণ্যার্থীর মৃত্যু হয়েছে বলে জানা গেছে।

পুলিশ সূত্রে খবর, পাঁচ পুণ্যার্থীর মৃত্যু হয়েছে। শনিবার দুর্ঘটনাটি ঘটে বিহারের মুজফ্‌ফরপুরে (Muzaffarpur in Bihar) । প্রয়াগরাজ (Prayagraj) থেকে পুণ্যার্থীদের নিয়ে ফিরছিল গাড়িটি।

আরও পড়ুন: “আমরা হাত গুটিয়ে বসে থাকব না”, ট্রাম্পকে মোক্ষম জবাব ট্রুডোর

হাইওয়ে ধরে দ্রুতগতিতে চলার সময় নিয়ন্ত্রণ হারিয়ে ফেলে দুর্ঘটনার কবলে পড়ে। বিকট আওয়াজ শুনে যাত্রীরাই প্রথমে সাহায্যের জন্য এগিয়ে আসেন। জানলার কাঁচ ভেঙে আহতদের উদ্ধার করেন। খবর পেয়ে ঘটনাস্থলে পৌঁছয় স্থানীয় থানার পুলিশ।

মুজফ্‌ফরপুরের ডিএসপি বিনীতা সিন্‌হা জানান, দুর্ঘটনাস্থলেই পাঁচ জনের মৃত্যু হয়। তাঁদের মধ্যে তিন জনই মহিলা। এদের মধ্যে চার জনের অবস্থা আশঙ্কাজনক। সকলে নেপালের মহোত্তারি জেলার বাসিন্দা। আহতদের পাটনার হাসপাতালে স্থানান্তরিত করা হয়েছে।

প্রত্যক্ষদর্শীদের বয়ান অনুযায়ী, চালক হাইওয়েতে দ্রুতগতিতে এসইউভি চালাচ্ছিলেন। সেই সময় তাঁর সামনে একটি বাইক চলে আসে। বাইকটির সঙ্গে সংঘর্ষ এড়াতে গাড়ি ঘোরাতে গিয়ে এই দুর্ঘটনা ঘটে। তখনই নিয়ন্ত্রণ হারিয়ে উল্টে যায় গাড়িটি।’